ลอนดอนระทึก! รถตู้ปริศนาไล่ชนคนบนทางเท้า พบผู้บาดเจ็บเพียบ
ลอนดอนระทึก! รถตู้ไล่ชนคนบนทางเท้า เบื้องต้นพบผู้บาดเจ็บเพียบ ด้านเจ้าหน้าที่จับกุมผู้ต้องสงสัยได้ 1 ราย
19 มิ.ย. 2560

ผู้สื่อข่าวรายงานว่า เมื่อเวลา 0.20 น. ตามเวลาในท้องถิ่น หรือเวลาประมาณ 6.20 น. ตามเวลาในไทยตามเวลาในประเทศไทย เจ้าหน้าที่ตำรวจได้รับแจ้งเหตุรถตู้แวนคันหนึ่ง ขับฝ่าวงล้อมและพยายามพุ่งชนผู้คนที่เพิ่งเดินออกจากมัสยิดทางตอนเหนือของกรุงลอนดอน ประเทศอังกฤษ
ขณะที่เหตุการณ์ดังกล่าวมีการแชร์เผยแพร่กระจายไปทั่วโลกโซเชียลมีเดียรายงานว่า เจ้าหน้าที่ตำรวจจับกุมตัวชายต้องสงสัยได้คนหนึ่ง ระบุเป็นชายผิวขาว ส่วนผู้ได้รับบาดเจ็บมีจำนวนมากแต่ยังไม่มีตัวเลขยืนยันที่ชัดเจน แต่ทั้งหมดถูกนำตัวส่งโรงพยาบาลใกล้เคียง และยังไม่มีรายงานผู้เสียชีวิตแต่อย่างใด
อย่างไรก็ตาม เหตุการณ์ดังกล่าวยังอยู่ระหว่างตรวจสอบ และยังไม่มีการยืนยันว่าเป็นเหตุก่อการร้ายจากลุ่มใด ซึ่งขณะนี้กำลังสอบสวนหาสาเหตุแรงจูงใจจากชายต้องสงสัยที่ควบคุมตัวเอาไว้ได้ต่อไป
